Woord-Skatte Gemyn op Tsumeb: GOLGOTA IS GROTER AS GILBOA
geplaas deur Johannes de Koning om 16:14
Corina Becker 02 April 2016 14:59
Dis heerlik om weer al die foto's van ons tuisdorp en my man se geboortedorp te sien op u webwerf! Het julle darem nou al almal reën gekry? Ai, ek weet: Suidwes kan mos eintlik nooit genoeg reën kry nie. Hier in Kanada met sy oorvloedige, oorvloedige water, reën, ysreën en sneeu op duisende maniere, kyk ek steeds uit vir die voggies in die lug en geniet elke vlok, elke korrel, elke druppel. Die mense hier dink ek is mallerig . . .
En ja, dis 'n wonderlike analogie om Gilboa deur te trek na Golgota! Wát 'n genade, misterie en wonder is Golgota nie . . . ek en my Bybelstudiegroep is weer Woensdag daaraan herinner dat, die feit dat Jesus die Romeinse geseling op sigself oorleef het, bewys dat Hy God is. Niemand, niemand kon Hom doodmaak nie. En Hy pleeg ook geensins selfmoord nie. Aan die kruis sterf Hy omdat Hy sy lewe vrywilliglik GEE – omdat Hy God is – en Hy neem dit weer op, omdat Hy GOD is!
Alle lof, eer, heerlikheid en aanbidding aan die Lam wat ook die Leeu van Juda is!
Johannes de Koning 02 April 2016 19:27
Ja, oor die algemeen is daar groot dankbaarheid oor die reën wat in ons gebied geval het. Dit was nie so baie nie, maar die verspreiding was goed en het gelei tot goeie groei. Oor die land as geheel kan ek my nie uitspreek nie, maar dit klink my daar is gebiede waar dit nog baie droog is.